Á hverri öld verða að meðaltali um 239 sólmyrkvar . Áætlað er að almyrkvar verði aftur frá tilteknum stað á aðeins 375 ára fresti að meðaltali . Á Íslandi líða að meðaltali rétt rúm tvö ár á milli sólmyrkva ( deildarmyrkva , almyrkva og hringmyrkva ) . Vísindavefurinn hefur oft verið spurður um næsta sólmyrkva og hefur þeirri spurningu verið svarað oftar en einu sinni eins og sjá má undir fyrirsögninni Frekara lesefni á Vísindavefnum hér til hægri . Eðli málsins samkvæmt verða slík svör úrelt þegar aðeins er litið til næsta myrkva . Hér má hins vegar sjá töflu yfir næstu myrkva sem sjást frá Íslandi , allt til 2026 þegar næst verður almyrkvi hér á landi .